**Mugur**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mic, plăpând, primăvăratic,

țipă-n sus spre soare.

Vezi?! Și mărul meu carpatic

tot va da în floare.

L-a pândit în timp chemarea,

sau ecoul primăverii;

ceața neiubindu-și zarea

a mâncat-o ivirea serii.

S-a dus frigul și zăpada,

s-a dus iarna rebegită;

ploaia mi-a spălat livada,

seva învinge liniștită.

Norii fug, bătuți de vânt,

ceru-i clar de rouă;

ciocârlia moare-n cânt,

natura-i taină nouă.

Mic, plăpând, primăvăratic,

râde-n sus spre soare,

azi și mărul meu carpatic,

probează iarași floare.